cyanic-selkie/wikianc huggingface dataset:
अहिंसा
अहिंसा का सामान्य अर्थ है 'हिंसा न करना'। इसका व्यापक अर्थ है - किसी भी प्राणी को तन, मन, कर्म, वचन और वाणी से कोई नुकसान न पहुँचाना। मन में किसी का अहित न सोचना, किसी को कटुवाणी आदि के द्वार भी नुकसान न देना तथा कर्म से भी किसी भी अवस्था में, किसी भी प्राणी कि हिंसा न करना, यह अहिंसा है। जैन धर्म में अहिंसा का बहुत महत्त्व है। जैन धर्म के मूलमंत्र में ही अहिंसा परमो धर्म: (अहिंसा परम (सबसे बड़ा) धर्म कहा गया है। आधुनिक काल में महात्मा गांधी ने भारत की आजादी के लिये जो आन्दोलन चलाया वह काफी सीमा तक अहिंसात्मक था।
हिन्दू शास्त्रों में अहिंसा
हिंदू शास्त्रों की दृष्टि से "अहिंसा" का अर्थ है सर्वदा तथा सर्वदा (मनसा, वाचा और कर्मणा) सब प्राणियों के साथ द्रोह का अभाव। (अंहिसा सर्वथा सर्वदा सर्वभूतानामनभिद्रोह: - व्यासभाष्य, योगसूत्र 2। 30)। अहिंसा के भीतर इस प्रकार सर्वकाल में केवल कर्म या वचन से ही सब जीवों के साथ द्रोह न करने की बात समाविष्ट नहीं होती, प्रत्युत मन के द्वारा भी द्रोह के अभाव का संबंध रहता है। योगशास्त्र में निर्दिष्ट यम तथा नियम अहिंसामूलक ही माने जाते हैं। यदि उनके द्वारा किसी प्रकार की हिंसावृत्ति का उदय होता है तो वे साधना की सिद्धि में उपादेय तथा उपकार नहीं माने जाते। "सत्य" की महिमा तथा श्रेष्ठता सर्वत्र प्रतिपादित की गई है, परंतु यदि कहीं अहिंसा के साथ सत्य का संघर्ष घटित हाता है तो वहाँ सत्य वस्तुत: सत्य न होकर सत्याभास ही माना जाता है। कोई वस्तु जैसी देखी गई हो तथा जैसी अनुमित हो उसका उसी रूप में वचन के द्वारा प्रकट करना तथा मन के द्वारा संकल्प करना "सत्य" कहलाता है, परंतु यह वाणी भी सब भूतों के उपकार के लिए प्रवृत्त होती है, भूतों के उपघात के लिए नहीं। इस प्रकार सत्य की भी कसौटी अहिंसा ही है। इस प्रसंग में वाचस्पति मिश्र ने "सत्यतपा" नामक तपस्वी के सत्यवचन को भी सत्याभास ही माना है, क्योंकि उसने चोरों के द्वारा पूछे जाने पर उस मार्ग से जानेवाले सार्थ (व्यापारियों का समूह) का सच्चा परिचय दिया था। हिंदू शास्त्रों में अहिंसा, सत्य, अस्तेय (न चुराना), ब्रह्मचर्य तथा अपरिग्रह, इन पाँचों यमों को जाति, देश, काल तथा समय से अनवच्छिन्न होने के कारण समभावेन सार्वभौम तथा महाव्रत कहा गया है (योगवूत्र 2। 31) और इनमें भी, सबका आधारा होने से, "अहिंसा" ही सबसे अधिक महाव्रत कहलाने की योग्यता रखती है।
जैन शास्त्रों में अहिंसा
जैन धर्म में सब जीवों के प्रति संयमपूर्ण व्यवहार अहिंसा है। अहिंसा का शब्दानुसारी अर्थ है, हिंसा न करना। इसके पारिभाषिक अर्थ विध्यात्मक और निषेधात्मक दोनों हैं। रागद्वेषात्मक प्रवृत्ति न करना, प्राणवध न करना या प्रवृत्ति मात्र का विरोध करना निषेधात्मक अहिंसा है; सत्प्रवृत्ति, स्वाध्याय, अध्यात्मसेव, उपदेश, ज्ञानचर्चा आदि आत्महितकारी व्यवहार विध्यात्मक अहिंसा है। संयमी के द्वारा भी अशक्य कोटि का प्राणवध हो जाता है, वह भी निषेधात्मक अहिंसा हिंसा नहीं है। निषेधात्मक अहिंसा में केवल हिंसा का वर्जन होता है, विध्यात्मक अहिंसा में सत्क्रियात्मक सक्रियता होती है। यह स्थूल दृष्टि का निर्णय है। गहराई में पहुँचने पर तथ्य कुछ और मिलता है। निषेध में प्रवृत्ति और प्रवृत्ति में निषेध होता ही है। निषेधात्मक अहिंसा में सत्प्रवृत्ति और सत्प्रवृत्यात्मक अहिंसा में हिंसा का निषेध होता है। हिंसा न करनेवाला यदि आँतरिक प्रवृत्तियों को शुद्ध न करे तो वह अहिंसा न होगी। इसलिए निषेधात्मक अहिंसा में सत्प्रवृत्ति की अपेक्षा रहती है, वह बाह्य हो चाहे आँतरिक, स्थूल हो चाहे सूक्ष्म। सत्प्रवृत्यात्मक अहिंसा में हिंसा का निषेध होना आवश्यक है। इसके बिना कोई प्रवृत्ति सत् या अहिंसा नहीं हो सकती, यह निश्चय दृष्टि की बात है। व्यवहार में निषेधात्मक अहिंसा को निष्क्रिय अहिंसा और विध्यात्मक अहिंसा को सक्रिय अहिंसा कहा जाता है।
पृथ्वी, जल, अग्नि, वायु और वनस्पति, ये सब अलग जीव हैं। पृथ्वी आदि हर एक में भिन्न-भिन्न व्यक्तित्व के धारक अलग-अलग जीव हैं। उपर्युक्त स्थावर जीवों के उपरांत न्नस (जंगम) प्राणी हैं, जिनमें चलने फिरने का सामर्थ्य होता है। ये ही जीवों के छह वर्ग हैं। इनके सिवाय दुनिया में और जीव नहीं हैं। जगत् में कोई जीव न्नस (जंगम) है और कोई जीव स्थावर। एक पर्याय में होना या दूसरी में होना कर्मों की विचित्रता है। अपनी-अपनी कमाई है, जिससे जीव अन्न या स्थावर होते हैं। एक ही जीव जो एक जन्म में अन्न होता है, दूसरे जन्म में स्थावर हो सकता है। न्नस हो या स्थावर, सब जीवों को दु:ख अप्रिय होता है। यह समझकर मुमुक्षु सब जीवों के प्रति अहिंसा भाव रखे।
सब जीव जीना चाहते हैं, मरना कोई नहीं चाहता। इसलिए निर्ग्रंथ प्राणिवध का वर्जन करते हैं। सभी प्राणियों को अपनी आयु प्रिय है, सुख अनुकूल है, दु:ख प्रतिकूल है। जो व्यक्ति हरी वनस्पति का छेदन करता है वह अपनी आत्मा को दंड देनेवाला है। वह दूसरे प्राणियों का हनन करके परमार्थत: अपनी आत्मा का ही हनन करता है।
आत्मा की अशुद्ध परिणति मात्र हिंसा है; इसका समर्थन करते हुए आचार्य अमृतचंद्र ने लिखा है : असत्य आदि सभी विकार आत्मपरिणति को बिगाड़नेवाले हैं, इसलिए वे सब भी हिंसा हैं। असत्य आदि जो दोष बतलाए गए हैं वे केवल "शिष्याबोधाय" हैं। संक्षेप में रागद्वेष का अप्रादुर्भाव अहिंसा और उनका प्रादुर्भाव हिंसा है। रागद्वेषरहित प्रवृत्ति से अशक्य कोटि का प्राणवध हो जाए तो भी नैश्चयिक हिंसा नहीं होती, रागद्वेषरहित प्रवृत्ति से, प्राणवध न होने पर भी, वह होती है। जो रागद्वेष की प्रवृत्ति करता है वह अपनी आत्मा का ही घात करता है, फिर चाहे दूसरे जीवों का घात करे या न करे। हिंसा से विरत न होना भी हिंसा है और हिंसा में परिणत होना भी हिंसा है। इसलिए जहाँ रागद्वेष की प्रवृत्ति है वहाँ निरंतर प्राणवध होता है।
अहिंसा की भूमिकाएँ
हिंसा मात्र से पाप कर्म का बंधन होता है। इस दृष्टि से हिंसा का कोई प्रकार नहीं होता। किंतु हिंसा के कारण अनेक होते हैं, इसलिए कारण की दृष्टि से उसके प्रकार भी अनेक हो जाते हैं। कोई जानबूझकर हिंसा करता है, तो कोई अनजान में भी हिंसा कर डालता है। कोई प्रयोगजनवश करता है, तो काई बिना प्रयोजन भी।
सूत्रकृतांग में हिंसा के पाँच समाधान बतलाए गए हैं : (1) अर्थदंड, (2) अनर्थदंड, (3) हिंसादंड, (4) अकस्माद्दंड, (5) दृष्टिविपर्यासदंड। अहिंसा आत्मा की पूर्ण विशुद्ध दशा है। वह एक ओर अखंड है, किंतु मोह के द्वारा वह ढकी रहती है। मोह का जितना ही नाश होता है उतना ही उसका विकास। इस मोहविलय के तारतम्य पर उसके दो रूप निश्चित किए गए हैं : (1) अहिंसा महाव्रत, (2) अहिंसा अणुव्रत। इनमें स्वरूपभेद नहीं, मात्रा (परिमाण) का भेद है।
मुनि की अहिंसा पूर्ण है, इस दशा में श्रावक की अहिंसा अपूर्ण। मुनि की तरह श्रावक सब प्रकार की हिंसा से मुक्त नहीं रह सकता। मुनि की अपेक्षा श्रावक की अहिंसा का परिमाण बहुत कम है। उदाहरणत: मुनि की अहिंसा 20 बिस्वा है तो श्रावक की अहिंसा सवा बिस्वा है। (पूर्ण अहिंसा के अंध बीस हैं, उनमें से श्रावक की अहिंसा का सवा अंश है।) इसका कारण यह है कि श्रावक 19 जीवों की हिंसा को छोड़ सकता है, वादर स्थावर जीवों की हिंसा को नहीं। इससे उसकी अहिंसा का परिमाण आधा रह जाता है-दस बिस्वा रह जाता है। इसमें भी श्रावक उन्नीस जीवों की हिंसा का संकल्पपूर्वक त्याग करता है, आरंभजा हिंसा का नहीं। अत: उसका परिमाण उसमें भी आधा अर्थात् पाँच बिस्वा रह जाता है। संकल्पपूर्वक हिंसा भी उन्हीं उन्नीस जीवों की त्यागी जाती है जो निरपराध हैं। सापराध न्नस जीवों की हिंसा से श्रावक मुक्त नहीं हो सकता। इससे वह अहिंसा ढाई बिस्वा रह जाती है। निरपराध उन्नीस जीवों की भी निरपेक्ष हिंसा को श्रावक त्यागता है। सापेक्ष हिंसा तो उससे हो जाती है। इस प्रकार श्रावक (धर्मोपासक या व्रती गृहस्थ) की अंहिसा का परिमाण सवा बिस्वा रह जाता है। इस प्राचीन गाथा में इसे संक्षेप में इस प्रकार कहा है :
जीवा सुहुमाथूला, संकप्पा, आरम्भाभवे दुविहा।
सावराह निरवराहा, सविक्खा चैव निरविक्खा।।
(1) सूक्ष्म जीवहिंसा, (2) स्थूल जीवहिंसा, (3) संकल्प हिंसा, (4) आरंभ हिंसा, (5) सापराध हिंसा, (6) निरपराध हिंसा, (7) सापेक्ष हिंसा, (8) निरपेक्ष हिंसा। हिंसा के ये आठ प्रकार हैं। श्रावक इनमें से चार प्रकार की, (2, 3, 6, 8) हिंसा का त्याग करता है। अत: श्रावक की अहिंसा अपूर्ण है।
बौद्ध एवं ईसाई धर्म
इसी प्रकार बौद्ध और ईसाई धर्मों में भी अहिंसा की बड़ी महिमा है। वैदिक हिंसात्मक यज्ञों का उपनिषत्कालीन मनीषियों ने विरोध कर जिस परंपरा का आरंभ किया था उसी परंपरा की पराकाष्ठा जैन और बौद्ध धर्मों ने की। जैन अहिंसा सैद्धांतिक दृष्टि से सारे धर्मों की अपेक्षा असाधारण थी। बौद्ध अहिंसा नि:संदेह आस्था में जैन धर्म के समान महत्त्व की न थी, पर उसका प्रभाव भी संसार पर प्रभूत पड़ा। उसी का यह परिणाम था कि रक्त और लूट के नाम पर दौड़ पड़नेवाली मध्य एशिया की विकराल जातियाँ प्रेम और दया की मूर्ति बन गईं। बौद्ध धर्म के प्रभाव से ही ईसाई भी अहिंसा के प्रति विशेष आकृष्ट हुए; ईसा ने जो आत्मोत्सर्ग किया वह प्रेम और अहिंसा का ही उदाहरण था। उन्होंने अपने हत्यारों तक की सद्गति के लिए भगवान से प्रार्थना की और अपने अनुयायियों से स्पष्ट कहा है कि यदि कोई गाल पर प्रहार करे तो दूसरे को भी प्रहार स्वीकार करने के लिए आगे कर दो। यह हिंसा का प्रतिशोध की भावना नष्ट करने के लिए ही था। तोल्स्तोइ (टॉल्स्टॉय) और गांधी ईसा के इस अहिंसात्मक आचरण से बहुत प्रभावित हुए। गांधी ने तो जिस अहिंसा का प्रचार किया वह अत्यंत महत्वपूर्ण थी। उन्होंने कहा कि उनका विरोध असत् से है, बुराई से नहीं। उनसे आवृत व्यक्ति सदा प्रेम का अधिकारी है, हिंसा का कभी नहीं। अपने आँदोलन के प्राय: चोटी पर होते भी चौराचौरी के हत्याकांड से विरक्त होकर उन्होंने आँदोलन बंद कर दिया था।
दाउदपुर नगला बागरठौरा गाँव, फर्रुखाबाद (फर्रुखाबाद)
दाउदपुर नगला बागरठौरा फर्रुखाबाद, फर्रुखाबाद, उत्तर प्रदेश स्थित एक गाँव है।
आयताकार प्रतिरूप
आयताकार अपवाह प्रतिरूप: इस प्रकार के प्रतिरूप में नदियों के मिलने के स्थान का कोण चट्टानों की संधियों के स्वभाव द्वारा निर्धारित होता है। अत: इनका विकास आयत के रूप वाले चट्टानों की संधियों के क्षेत्र में होता है।
रोज़िड
रोज़िड ( Rosid ) सपुष्पक पौधों (यानि फूल देने वाले पौधों) का एक बड़ा क्लेड परिवार है, जिसमें ७०,००० से अधिक जातियाँ आती हैं। सारे फूलने वाले पौधों की जातियों में से एक-चौथाई इसी क्लेड की सदस्य हैं। रोज़िड क्लेड को अलग-अलग जीववैज्ञानिकों की मतानुसार १६ से २० गणों में विभाजित किया जाता है।
रोज़िड और ऐस्टरिड​ सारे युडिकॉट​ (दो बीजपत्रों वाले फूलदार पौधे) के परिवार के दो सबसे बड़े क्लेड हैं और इन दोनों में हज़ारों सदस्य जातियाँ आती हैं। क्रम-विकास (इवोल्यूशन) की दृष्टि से अनुवांशिकी (जेनेटिक) अनुसन्धान से पता चला है कि रोज़िड और ऐस्टरिड के दो परिवार एक ही सांझे पूर्वज से लगभग १० करोड़ वर्ष पूर्व विकसित होकर अलग हुए थे।
चॆन्नूरुवारिपालॆं (कृष्णा)
चॆन्नूरुवारिपालॆं (कृष्णा) में भारत के आन्ध्रप्रदेश राज्य के अन्तर्गत के कृष्णा जिले का एक गाँव है।
चेन्नई एग्मोर एक्स्प्रेस 6714
चेन्नई एग्मोर एक्स्प्रेस 6714  भारतीय रेल द्वारा संचालित एक मेल एक्स्प्रेस ट्रेन है। यह ट्रेन रामेश्वरम रेलवे स्टेशन (स्टेशन कोड:RMM) से 08:15PM बजे छूटती है और चेन्नई एग्मोर रेलवे स्टेशन (स्टेशन कोड:MS) पर 08:35AM बजे पहुंचती है। इसकी यात्रा अवधि है 12 घंटे 20 मिनट।
मल्डमल्ला-पिंगलापाखा, चौबटाखाल तहसील
मल्डमल्ला-पिंगलापाखा, चौबटाखाल तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
हेमन्त
हेमन्त एक बहुविकल्पी शब्द है। यह शब्द निन्मलिखित पृष्ठों को दर्शाता है- प्रसिद्ध व्यक्ति-
मज़ार-ए-क़ायद
मज़ार-ए-क़ायद पाकिस्तान के संस्थापक मुहम्मद अली जिन्ना का अंतिम आरामगाह है, जो पाकिस्तान के वाणिज्यिक राजधानी कराची के मध्य में स्थित है। इस मक़बरे को अकसर कराँची की पहचान के रूप में भी देखा जाता है। इसका निर्माणकार्य 1960 के दशक में पूरा हुआ था। यह जगह आम तौर पर शांत रहते है और इस लिहाज़ से यह चिंतनशील बात है की यह एक महानगर के केंद्र में होते हुए भी बिलकुल सांत वातावरण प्रदान करता है। उंचे पटल पर होने के कारण, इसके गुंबद को कई मील दूर से ही देखा जा सकता है। इसमें में पाकिस्तान के प्रथम प्रधानमंत्री श्री लियाकत अली खान और जिन्ना की बहन फातिमा जिन्ना भी जिन्नाह् के साथ दफन हैं। पाकिस्तान के राष्ट्रीय दिवसों पर या अन्य विशेष अवसरों पर यहाँ विशेष आयोजनों भी की जाती है। राजकीय दौरे पर पाकिस्तान आए विदेशी राजनीतिज्ञ और कई अवसरों पर अन्य उच्च अधिकारी भी इस मज़ार पर अपने सदभावन पेश करने, यहाँ की यात्रा करते हैं। पाकिस्तान में इसे को "क़ौमी मज़ार"(राष्ट्रीय तीर्थ) का दर्जा दिया गया है(इस संदर्भ में यह, कुछ हद तक, भारत में राजघाट का जोड़ीदार है)।
चित्रपट्टिका
<Gallery mode=packed> Mazar_e_quide.JPG| Angle_of_Mozar_Quaid-e-Azam.jpg| Guard standing Quaid Mazar.jpg| PK Karachi asv2020-02 img52 Mazar-e-Quaid.jpg </Gallery>
जालीदार प्रतिरूप
जालीदार प्रतिरूप अपवाह तन्त्र का वह रूप है जिसका विकास संरचना में ढाल के अनुरूप विकसित प्रधान अनुवर्ति नदी तथा उसकी सहायक नदियों के प्रवाह काल द्वारा होता है। इस तरह के प्रतिरूप का विकास सामान्यतः अपनतीय कटको तथा अभिनतीय घाटियों वाली सरल वलित संरचना वाले भागो में होता हैं। यह एक जाली की तरह दिखने वाली संरचना होती ह किंतु वास्तविकता में यह बहुत बड़ा तंत्र होता ह जो तंत्रिका तंत्र पर नियंत्रण रखता ह{आधार}}
कपिल कृष्ण ठाकुर
कपिल कृष्ण ठाकुर भारत की सोलहवीं लोकसभा में सांसद हैं। 2014 के चुनावों में इन्होंने पश्चिम बंगाल की बनगाँव सीट से सर्वभारतीय तृणमूल कांग्रेस की ओर से भाग लिया।
हारा हाची बू
हारा हाची बू (腹八分) एक जापानी कहावत और नारा है जिसका अर्थ है "दस में से आठ भाग भरना"। यह जापान के कई क्षेत्रों में, विशेषकर ओकिनावा, में खाना खाने से सम्बंधित एक प्रथा है जिसके अनुसार किसी भी व्यक्ति को भोजन करते हुए केवल उतना ही खाना चाहिए जिसमें उसे लगे के उसका पेट 80% भर चुका है। यानि उतना कभी नहीं खाना चाहिए के पूरी तृप्ति हो जाये। काफ़ी अध्ययन के बाद पाया गया है के ओकिनावा के लोगों में मोटापा, मधुमेह और इनसे सम्बंधित हृदय रोग लगभग न के बराबर देखे जाते हैं। ओकिनावा के 29% लोग 100 साल की उम्र से ज़्यादा जीतें हैं जो पश्चिमी देशों का चार गुना है। इस स्वास्थ्य का श्रेय "हारा हाची बू" और ओकिनावा की अन्य सेहत सुरक्षित रखने वाली प्रथाओं को दिया जाता है।
बिल्हौर
<mapframe latitude="26.844903" longitude="80.063553" zoom="10" width="200" height="200" text="Map of Bilhaur" lang="ace">बिल्हौर मानचित्र बिल्हौर (Bilhaur) भारत के उत्तर प्रदेश राज्य के जनपद कानपुर नगर में स्थित एक कस्बा है। यह इसी नाम से तहसील का मुख्यालय भी है। यहां मुख्य रूप से हिन्दी भाषा के तौर पर इस्तेमाल की जाती है। यह क्षेत्र कन्नौज शहर के करीब होने के कारण यहाँ पे कुछ लक्षण कन्नौजी भाषा के भी मिलते हैं। यहाँ के किसानो की मुख्य फसल आलू है। किसान को आलू रखने के लिये उचित शीत-ग्रहों की व्यवस्था है। इस कस्बे में भारतीय जीवन बीमा निगम का कार्यालय, पुलिस थाना, रेलवे स्टेशन और तहसील भी स्थित है। कस्बा बिल्हौर की जनसंख्या सन् 2011 की जनगणना के अनुसार 20‚493 आंकी गयी थी। कस्बा बिल्हौर मे नगर पालिका परिषद के अन्तर्गत कुल 25 वार्ड स्थित है एवं ग्रामीण क्षेत्र मे छोटे–बडे गांवो को मिलाकर लगभग 750 गांव स्थित है।
[http://www नगर पालिका परिषद बिल्हौर]
बिल्हौर नगर पालिका परिषद जनपद कानपुर नगर की प्रमुख एवं आदर्श नगर पालिका है। बिल्हौर नगर पालिका परिषद के अन्तर्गत कुल 25 वार्ड स्थित है। समस्त वाडों एवं उनके सभासदों की सूची नीचे प्रकाशित है –
तहसील बिल्हौर
तहसील बिल्हौर मे कुल 4 विकास खण्ड एवं लगभग 750 गांव है। तहसील बिल्हौर के अन्तर्गत आने वाले कुछ गांवाे की सूची नीचे प्रकाशित है –
ढोलीगाँव N.Z.A., धारी तहसील
ढोलीगाँव N.Z.A., धारी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
चेन्नई एग्मोर एक्स्प्रेस 7652
चेन्नई एग्मोर एक्स्प्रेस 7652  भारतीय रेल द्वारा संचालित एक मेल एक्स्प्रेस ट्रेन है। यह ट्रेन कचेगुडा रेलवे स्टेशन (स्टेशन कोड:KCG) से 04:00PM बजे छूटती है और चेन्नई एग्मोर रेलवे स्टेशन (स्टेशन कोड:MS) पर 06:40AM बजे पहुंचती है। इसकी यात्रा अवधि है 14 घंटे 40 मिनट।
ऐस्टरिड
ऐस्टरिड​ ( Asterid ) सपुष्पक पौधों (यानि फूल देने वाले पौधों) का एक बड़ा क्लेड परिवार है। रोज़िड और ऐस्टरिड​ सारे युडिकॉट​ (दो बीजपत्रों वाले फूलदार पौधे) के परिवार के दो सबसे बड़े क्लेड हैं और इन दोनों में हज़ारों सदस्य जातियाँ आती हैं। क्रम-विकास (इवोल्यूशन) की दृष्टि से अनुवांशिकी (जेनेटिक) अनुसन्धान से पता चला है कि रोज़िड और ऐस्टरिड के दो परिवार एक ही सांझे पूर्वज से लगभग १० करोड़ वर्ष पूर्व विकसित होकर अलग हुए थे।
नया कैसल, इंडियाना
नया कैसल हेनरी काउंटी, इंडियाना, संयुक्त राज्य अमेरिका में इंडियानापोलिस के ४४ मील उत्तर-पूर्व में बसा एक शहर है। सन २००० की जनगढ़ना के मुताबिक इसकी जनसंख्या 17,780 है।
टी.एस.आर. सुब्रमण्यन
तिरुमनीलायूर सितपति रामन सुब्रमण्यम (11 दिसंबर 1938 – 26 फरवरी 2018) एक भारतीय राजनीतिज्ञ थे, जो अगस्त 1996 से मार्च 1998 तक भारत के कैबिनेट सचिव के के पद पर कार्यरत थे। वे 1961 बैच के भारतीय प्रशासनिक सेवा अधिकारी उत्तर प्रदेश केडर से थे।
कोरोमंडल तट
कोरोमंडल तट भारतीय प्रायद्वीप की दक्षिण-पूर्वी तटरेखा को दिया गया नाम है। यह क्षेत्र चोल राजवंश द्वारा शासित रहा है। चोल क्षेत्र या मंडल को तमिल में चोल-मंडलम कहते थे। वहीं से पुर्तगालियों एवं फ्रेंच लोगों ने बिगाड़ कर कोरमंडल नाम निकाला है।  krishna nadi se kanyakumari tak ka tat Coromandal Tat
तमिल में इसे चोलों द्वारा चोलामंडलम (சோழ மண்டலம்) अर्थात् चोल राजाओं का इलाका कहा जाता था। इसी से पुर्तगाली यात्रियों ने नाम को बिगाड़ कर वर्तमान का कोरोमंडल कर दिया।    कोरोमंडल tat पर ही masulipattam pulikat हैं कोरोमथल की भाषा hindi है। कोरोमंडल तट की लंबाई 22,800 वर्ग किलोमीटर है।
अमीर सूरी
घुरिदों की उत्पत्ति घोरिस्तान के पहाड़ों से हुई थी, और इन्हें कई जनजातियों में विभाजित किया गया था, जिनमें से शांसाबनी जनजाति का सबसे अधिक अधिकार था।
अबूएल-फदल बहाईकी, गजनवीद युग के प्रसिद्ध इतिहासकार, ने अपनी पुस्तक तारिख-ए बेहाकी में पृष्ठ ११ पर लिखा है: "सुल्तान गजनी का मसूद ने ग़रीस्तान के लिए प्रस्थान किया और घोर के दो लोगों के साथ अपने सीखा साथी को इस व्यक्ति और उस क्षेत्र के लोगों के बीच व्याख्याकारों के रूप में भेजा। "
स्रोत
- Edward Balfour - Google Books
अंतर्राष्ट्रीय नशा निरोधक दिवस
नशीली चीजों और पदार्थों के निवारण के लिए प्रत्येक वर्ष २६ जून को अंतर्राष्ट्रीय नशा निरोधक दिवस मनाया जाता हैं। संयुक्त राष्ट्र महासभा ने अपने एक प्रस्ताव में ७ दिसम्बर, १९८७ से इसे मनाने का निर्णय लिया गया। इसका उद्देश्य लोगों को नशे की बुरी आदत से छुटकारा दिलाना तथा उन्हें नशे से होने वाले दुष्प्रभाव से बचाना हैं।
नशीली दवाओं के दुरुपयोग और अवैध तस्करी के खिलाफ अंतर्राष्ट्रीय दिवस
नशीली दवाओं के दुरुपयोग और अवैध नशीली दवाओं के व्यापार के खिलाफ एक संयुक्त राष्ट्र अंतर्राष्ट्रीय दिवस है। यह 1989 से 26 जून को प्रतिवर्ष मनाया जाता है। 26 जून की तारीख लिन ज़ेक्सू के हुमेन, ग्वांगडोंग में अफीम व्यापार को समाप्त करने की याद में है, जो चीन में पहले अफीम युद्ध से ठीक पहले 25 जून, 1839 को समाप्त हुआ था। 7 दिसंबर 1987 के महासभा संकल्प 42/112 द्वारा पालन की स्थापना की गई थी।
26 जून 1987 को, वियना में आयोजित नशीली दवाओं के दुरुपयोग और अवैध तस्करी पर अंतर्राष्ट्रीय सम्मेलन में दो महत्वपूर्ण ग्रंथों (ड्रग अबाउट कंट्रोल में भविष्य की गतिविधियों की व्यापक बहु-विषयक रूपरेखा और नशीली दवाओं के दुरुपयोग और अवैध तस्करी पर अंतर्राष्ट्रीय सम्मेलन की घोषणा) को अपनाया गया था। 17-26 जून 1987 के दौरान। सम्मेलन ने सिफारिश की कि नशीली दवाओं के दुरुपयोग और अवैध तस्करी के खिलाफ लड़ाई के महत्त्व को चिह्नित करने के लिए एक वार्षिक दिवस मनाया जाना चाहिए। 17 जून और 26 जून दोनों तिथियों का सुझाव दिया गया था, और बाद की बैठकों में 26 जून को चुना गया और मसौदा और अंतिम प्रस्ताव में लिखा गया।
इसे अक्सर एंटी-ड्रग प्रचारकों द्वारा 6/26 के रूप में संदर्भित किया जाता है। मारिजुआना धूम्रपान करने वालों पर एक नाटक "4/20" दिन भांग का जश्न मनाने के लिए।
संयुक्त राष्ट्र की 2007 की विश्व ड्रग रिपोर्ट ने अवैध नशीली दवाओं के व्यापार का मूल्य 322 अरब अमेरिकी डॉलर प्रति वर्ष रखा है। अभियान, रैलियां, पोस्टर डिजाइनिंग और कई अन्य कार्यक्रम आयोजित किए जाते हैं। इस दिन को विभिन्न देशों के लोग एक साथ मनाते हैं। जैसे-जैसे नशीली दवाओं का उपयोग बढ़ता है [उद्धरण वांछित], दिन और अधिक महत्वपूर्ण हो जाता है।
'न्याय के लिए स्वास्थ्य। नशीली दवाओं के दुरुपयोग और अवैध तस्करी के खिलाफ अंतर्राष्ट्रीय दिवस 2019 की थीम 'जस्टिस फॉर हेल्थ' इस बात पर प्रकाश डालती है कि "नशीली दवाओं की समस्याओं को दूर करने के लिए न्याय और स्वास्थ्य एक ही सिक्के के दो पहलू हैं।"
शिवानी (बहुविकल्पी)
शिवानी के निम्न अर्थ हो सकते हैं:
लाखुती
लाखुती (Lakhuti) भारत के नागालैण्ड राज्य के वोखा ज़िले में स्थित एक गाँव है।
डिर्क सागर
डिर्क सागेर (१३ अगस्त १९४० – २ जनवरी २०१४) जर्मन पत्रकार थे।
जीवन
सागर ने अमेरिकन अध्ययन, राजनीति और पत्रकारिता की शिक्षा फ्री यूनिवर्सिटी ऑफ़ बर्लिन प्राप्त की। उन्होंने जर्मन टेलीविज़न पर पत्रकार का कार्य किया। वर्ष १९६८ तक उन्होंने जेडजीएफ (एक जर्मन टेलीविजन) के लिए के लिए काम किया। वो पेन इंटरनेशनल के सदस्य थे।
चुक्कलूरु (अनंतपुर)
चुक्कलूरु (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
वलयाकार प्रतिरुप
वलयाकार प्रतिरुप एक प्रमुख अपवाह तन्त्र हैं जो नदी तथा उसकी सहायक धाराओं द्वारा निर्मित जल प्रवाह की विशेष व्यवस्था है। इस प्रतिरूप का विकास मुख्य रूप से प्रौढ़ एवं हर्षित गुणवती पर्वतों में होता है इन पदों पर नदियां उनकी परिक्रमा करती हुई प्रवाहित होती हैं यदि गुंबद आकार पर्वत कठोर एवं मुलायम शहरों का बना है और उसकी पर्याप्त अनाच्छादन हो चुका है तो मुख्य अनुवर्ती नदियों की सहायक प्रवृत्ति नदियों का विकास इन मुलायम चट्टानों वाले भागों में गुंबद के चारों ओर परिधि के आकार में होता है
कोंटा
कोंटा (Konta) भारत के छत्तीसगढ़ राज्य के सुकमा ज़िले में स्थित एक नगर है।
चेन्नई एक्स्प्रेस 0602
चेन्नई एक्स्प्रेस 0602  भारतीय रेल द्वारा संचालित एक मेल एक्स्प्रेस ट्रेन है। यह ट्रेन नागरकोविल जंक्शन रेलवे स्टेशन (स्टेशन कोड:NCJ) से 01:30PM बजे छूटती है और चेन्नई एग्मोर रेलवे स्टेशन (स्टेशन कोड:MS) पर 04:15AM बजे पहुंचती है। इसकी यात्रा अवधि है 14 घंटे 45 मिनट।
दाउदपुर मजरा नन्दसा गाँव, फर्रुखाबाद (फर्रुखाबाद)
दाउदपुर मजरा नन्दसा फर्रुखाबाद, फर्रुखाबाद, उत्तर प्रदेश स्थित एक गाँव है।
मैड लगा पलेठी, चमोली तहसील
मैड लगा पलेठी, चमोली तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
अपकेन्द्रिय प्रतिरूप
अपकेन्द्रिय प्रतिरुप अपवाह तन्त्र का वह रूप है जिसमें नदियां एक स्थान से निकलकर चारों ओर प्रसारित होती हैं।
मनी बिल
एक मनी बिल या सप्लाई बिल एक ऐसा बिल है, जो केवल सार्वजनिक कानून में बदलाव के विपरीत कराधान या सरकारी खर्च (धन के विनियोग के रूप में भी जाना जाता है) की चिंता करता है।
पाकिस्तानी खाना
पाकिस्तानी खानपान दक्षिण एशिया के विभिन्न भागो के ख़ानपान व्यवहार का एक मिश्रित प्रकार है. यूँ तो पाकिस्तानी पाकविधि उत्तर भारतीय पाकविधि पर आधारित है परंतु इस पर मध्य एशिया और पश्चिमी एशिया की खानपान व्वयस्था का भी प्रभाव है और साथ ही यह माँस पर आधारित है. मुगल पाकशैली भी पाकिस्तान के रेस्टोरेंट्स मे खास तौर पर लोकप्रिय है.
पाकिस्तान के अंदर भी खानपान शैली इसके क्षेत्रों के आधार पर अलग-अलग है और इस देश की सांस्कृतिक और संजातीय विविधता को रेखांकित करती है. इसके पूर्वी भागों - सिंध और पंजाब- के व्यंजन तलेभुने और मसालेदार होते हैं और उन पर दक्षिण एसीयाई पाकविधि का प्रभाव दिखता है. पाकिस्तान के दूसरे संभागो - जैसे बलोचिस्तान, आज़ाद कश्मीर, गिलगित- बल्तिस्तान, ख़ैबर-पख़्टूंख़्वा और फेडरली अड्मिनिस्टर्ड ट्राइबल एरीयाज़ (फाटा) के खाने मे इन क्षेत्रो के हिसाब से भिन्न स्वाद पाया जाता है.
हलाल
मुसलमान देशों मे इस्लामिक क़ानूनों का पालन किया जाता है जहाँ सिर्फ़ हलाल (धार्मिक मान्यता प्राप्त) वस्तुएँ ही खाने- पीने योग्य मानी जाती हैं. इन क़ानूनो के तहत खाने- पीने योग्य पदार्थों के अलावा उन्हे बनाने का तरीका भी शामिल होता है. यह क़ानून खास तौर पर विभिन्न प्रकार के माँस पर लागू होता है.
ऐतिहासिक प्रभाव
वर्तमान पाकिस्तान के रास्ते दक्षिण एशिया मे इस्लाम के आगमन ने इस भूभाग के खानपान पर गहरा प्रभाव डाला. इस्लामिक खानपान क़ानूनों के अनुसार सुअर के माँस (पोर्क) और शराब के सेवन की सख़्त मनाही है. इस कारण पाकिस्तान की पाक शैली मे दूसरे तरह के माँस जैसे कि गोमान्स, मछली और मुर्गे का प्रयोग होता है. इसके साथ सब्जियों और प्राकृतिक रूप से मिलने वाले फलों और दुग्ध पदार्थों का भी उपयोग होता है.
सिकोनिया
सिकोनिया (Ciconia) राजबक पक्षियों का एक जीववैज्ञानिक वंश है। इसकी सात सदस्य जातियाँ हैं, जिनमें से छह पूर्वजगत में मिलती हैं।
आँखों आँखों में (1972 फ़िल्म)
आँखों आँखों में 1972 में बनी हिन्दी भाषा की फिल्म है।
अमेठी लोक सभा निर्वाचन क्षेत्र
अमेठी लोक सभा निर्वाचन क्षेत्र भारत के उत्तर प्रदेश राज्य का एक लोक सभा निर्वाचन क्षेत्र है।
आम चुनाव 2009
पंद्रहवीं लोकसभा में दुसरी बार जीत कर राहुल गांधी अमेठी के सांसद बनकर आए।
आम चुनाव 2014
सोलहवीं लोकसभा में राहुल गांधी तीसरी बार भारतीय राष्ट्रीय कांग्रेस के उम्मीदवार के रूप में जीतकर इस सीट के सांसद बनकर आए।
लातविया ओलंपिक विवरण
लातविया ने पहले 1924 में ओलिंपिक खेलों में भाग लिया था। 1940 में देश को सोवियत संघ द्वारा कब्जा कर लेने के बाद, लातवियाई एथलीटों ने 1952 और 1988 के बीच ओलंपिक में सोवियत संघ के लिए प्रतिस्पर्धा की। लातविया की स्वतंत्रता और 1991 में सोवियत संघ के विघटन के बाद, राष्ट्र 1992 में ओलंपिक खेलों में लौट आया और उसके बाद से हर गेम में प्रतिस्पर्धा की गई।
लातवियाई एथलीट ने ग्रीष्मकालीन ओलंपिक खेलों में कुल उन्नीस पदक और शीतकालीन ओलंपिक खेलों में सात पदक जीते हैं। उन्होंने तीन स्वर्ण पदक के साथ, रजत पदक का एक उल्लेखनीय उच्च अनुपात जीता है। सोवियत संघ के लिए प्रतिस्पर्धा करते हुए लातविया के एथलीटों द्वारा जीती जाने वाली इन योगों में शामिल नहीं हैं।
लातविया की राष्ट्रीय ओलम्पिक समिति को पहली बार 1922 में बनाया गया था। वर्तमान एनओसी लातवियाई ओलंपिक समिति है, जिसे 1991 में अंतर्राष्ट्रीय ओलंपिक समिति ने मान्यता दी थी।
एक्रो डांस
एक्रो डांस (कलाबाजी नृत्य) नृत्य की एक शैली है जिसमे शास्त्रीय नृत्य की तकनीक के साथ एक्रोबैटिक के तत्त्व सूक्ष्मता से जुड़े होते हैं। यह हृष्ट-पुष्ट चरित्र द्वारा परिभाषित, अपनी अनूठी नृत्यकला, जिसमे नृत्य और कलाबाजी का बेजोड़ मिश्रण है और इसमें कलाबाजी का उपयोग नृत्य के संदर्भ में किया जाता है। यह शौकिया प्रतिस्पर्धी नृत्य के रूप में एक लोकप्रिय नृत्य शैली के साथ ही साथ पेशेवर नृत्य थिएटर तथा समकालीन सर्कस प्रस्तुतियों जैसे कि सर्कुए डू सोलेइल (Cirque du Soleil) के रूप में प्रस्तुत किया जाता है। यह तालबद्ध और कलात्मक जिमनास्टिक के विपरीत है, जो ऐसे खेल हैं जिनमे जिमनास्टिक के सन्दर्भ में नृत्य के तत्वों को क्रियान्वित किया जाता है, जिसमे हरेक नृत्य को शासी जिमनास्टिक.संगठन और अंकों के कोड द्वारा विनियमित किया जा रहा है। एक्रो डांस को अक्रोबेटिक डांस और जिम्नास्टिक डांस सहित अन्य कई प्रकार के नामों में जाना जाता है, हालांकि आमतौर पर इसे नर्तकों और पेशेवरों के द्वारा बस नृत्य के रूप में संदर्भित किया जाता है।
मस्तिष्क
मस्तिष्क जन्तुओं के केन्द्रीय तंत्रिका तंत्र का नियंत्रण केन्द्र है। यह उनके आचरणों का नियमन एंव नियंत्रण करता है। स्तनधारी प्राणियों में मस्तिष्क सिर में स्थित होता है तथा खोपड़ी द्वारा सुरक्षित रहता है। यह मुख्य ज्ञानेन्द्रियों, आँख, नाक, जीभ और कान से जुड़ा हुआ, उनके करीब ही स्थित होता है। मस्तिष्क सभी रीढ़धारी प्राणियों में होता है परंतु अमेरूदण्डी प्राणियों में यह केन्द्रीय मस्तिष्क या स्वतंत्र गैंगलिया के रूप में होता है। कुछ जीवों जैसे निडारिया एंव तारा मछली में यह केन्द्रीभूत न होकर शरीर में यत्र तत्र फैला रहता है, जबकि कुछ प्राणियों जैसे स्पंज में तो मस्तिष्क होता ही नही है। उच्च श्रेणी के प्राणियों जैसे मानव में मस्तिष्क अत्यंत जटिल होते हैं। मानव मस्तिष्क में लगभग १ अरब (१,००,००,००,०००) तंत्रिका कोशिकाएं होती है, जिनमें से प्रत्येक अन्य तंत्रिका कोशिकाओं से १० हजार (१०,०००) से भी अधिक संयोग स्थापित करती हैं। मस्तिष्क सबसे जटिल अंग है।
एक्रो डांस
इतिहास
अक्रोबेटिक डांस का प्रादुर्भाव वाडेविले में किये जाने वाले एक प्रकार के प्रदर्शन के रूप में संयुक्त राज्य अमेरिका और कनाडा में 1900 के आरम्भ में हुआ। हालांकि 1900 से पूर्व कई दशकों से व्यक्तिगत नृत्य और अक्रोबेटिक अंग-संचालन के कार्य वाडेविल में प्रदर्शित किये जाते रहे हैं, यह 1900 तक आकर यह नृत्य और अक्रोबेटिक अंग-संचालनों के संयुक्त मिश्रण का लोकप्रिय प्रदर्शन हो गया।
मस्तिष्क
मस्तिष्क के द्वारा शरीर के विभिन्न अंगो के कार्यों का नियंत्रण एवं नियमन होता है। अतः मस्तिष्क को शरीर का मालिक अंग कहते हैं। इसका मुख्य कार्य ज्ञान, बुद्धि, तर्कशक्ति, स्मरण, विचार निर्णय, व्यक्तित्व आदि का नियंत्रण एवं नियमन करना है। तंत्रिका विज्ञान का क्षेत्र पूरे विश्व में बहुत तेजी से विकसित हो रहा है। बडे-बड़े तंत्रिकीय रोगों से निपटने के लिए आण्विक, कोशिकीय, आनुवंशिक एवं व्यवहारिक स्तरों पर मस्तिष्क की क्रिया के संदर्भ में समग्र क्षेत्र पर विचार करने की आवश्यकता को पूरी तरह महसूस किया गया है। एक नये अध्ययन में निष्कर्ष निकाला गया है कि मस्तिष्क के आकार से व्यक्तित्व की झलक मिल सकती है। वास्तव में बच्चों का जन्म एक अलग व्यक्तित्व के रूप में होता है और जैसे जैसे उनके मस्तिष्क का विकास होता है उसके अनुरुप उनका व्यक्तित्व भी तैयार होता है।
एक्रो डांस
इतिहास
वाडेविले युग के पतन के बाद से, अक्रोबेटिक नृत्य एक बहुआयामी विकास की प्रक्रिया के बाद अपने वर्तमान रूप में आया है। इस विकास का सबसे महत्वपूर्ण पहलू नृत्य आंदोलनों के लिए नींव के रूप में बैले तकनीक का एकीकरण है, इस प्रकार एक्रो नृत्य में फार्म और अंग-संचालन की परिशुद्धता लाई गयी जो वाडेविल अक्रोबेटिक नृत्य में अनुपस्थित थी। इसके अलावा, वाडेविले अक्रोबेटिक नृत्य अक्सर संगीत के अक्रोबेटिक सेट से थोड़ा अधिक थे, जबकि नृत्य के संदर्भ में प्रदर्शित अंग-संचालनों की निर्धारित कलाबाजी से अधिक आधुनिक एक्रो नृत्य मौलिक रूपसे मात्र नृत्य हैं।
लाक्षणिक विशेषताएं
एक्रो की परिभाषित विशेषता नृत्य और अक्रोबेटिक अंग-संचालनों के बीच निर्बाध, सुंदर संक्रमण है। इसके अलावा, उसके अक्रोबेटिक सामग्री के सन्दर्भ में, एक नृत्य में नृत्य संचालन का उल्लेखनीय प्रतिशत होना चाहिए, ताकि इसे एक्रो के रूप में वर्गीकृत किया जा सके. उदाहरण के लिए, जिमनास्टिक फर्श व्यायाम को एक्रो नहीं माना जाता है क्योंकि इसकी अक्रोबेटिक सामग्री की तुलना में इसमें नृत्य के अंग-संचालनों की कमी है और इसलिए भी कि इसमें नृत्य और जिम्नास्टिक के अंग-संचालनों के बीच निर्बाध संक्रमण का अभाव है।
नृत्य तकनीक
एक्रो में अंग-संचालनों को बैले, जैज, गीतात्मक और आधुनिक नृत्य शैलियों में संस्थापित किया गया है। एक्रो नृत्य में अंग-संचालन इन नृत्य शैलियों में निषिद्ध नहीं है, लेकिन इन शैलियों का पूरा अभाव आम तौर पर एक ऐसे नृत्य के जन्म का कारण होगा जिसे एक्रो की तुलना में अलग कुछ और ही वर्गीकृत किया जा सकता है (उदाहरण के रूप में, ब्रेक डांस.
मस्तिष्क
मस्तिष्क की रचना
प्रमस्तिष्क और अनुमस्तिष्क झिल्लियों से ढके हुए हैं, जिनको तानिकाएँ कहते हैं। ये तीन हैं: दृढ़ तानिका, जालि तानिका और मृदु तानिका। सबसे बाहरवाली दृढ़ तानिका है। इसमें वे बड़ी बड़ी शिराएँ रहती हैं, जिनके द्वारा रक्त लौटता है। कलापास्थि के भग्न होने के कारण, या चोट से क्षति हो जाने पर, उसमें स्थित शिराओं से रक्त निकलकर मस्तिष्क मे जमा हो जाता है, जिसके दबाव से मस्ष्तिष्क की कोशिकाएँ बेकाम हो जाती हैं तथा अंगों का पक्षाघात (paralysis) हो जाता है। इस तानिका से एक फलक निकलकर दोनों गोलार्धो के बीच में भी जाता है। ये फलक जहाँ तहाँ दो स्तरों में विभक्त होकर उन चौड़ी नलिकाओं का निर्माण करते हैं, जिनमें से हाकर लौटनेवाला रक्त तथा कुछ प्रमस्तिष्क मेरूद्रव भी लौटते है।
प्रमस्तिष्क
इसके दोनों गोलार्घो का अन्य भागों की अपेक्षा बहुत बड़ा होना मनुष्य के मस्तिष्क की विशेषता है। दोनों गोलार्ध कपाल में दाहिनी और बाईं ओर सामने ललाट से लेकर पीछे कपाल के अंत तक फैले हुए हैं। अन्य भाग इनसे छिपे हुए हैं। गोलार्धो के बीच में एक गहरी खाई है, जिसके तल में एक चौड़ी फीते के समान महासंयोजक (Corpus Callosum) नामक रचना से दोनों गोलार्ध जुरे हुए हैं। गोलार्धो का रंग ऊपर से घूसर दिखाई देता है।
एक्रो डांस
ऐक्रोबेटिक तत्त्व
एकल करतबों को स्वतंत्र नर्तकियों द्वारा एकल या सामूहिक नृत्य में प्रदर्शित किया जा सकता है। इसके उदाहरण हैं:
मस्तिष्क
प्रमस्तिष्क
गोलार्धो के बाह्य पृष्ठ में कितने ही गहरे विदर बने हुए हैं, जहाँ मस्तिष्क के बाह्य पृष्ठ की वस्तु उसके भीतर घुस जाती है। ऐसा प्रतीत होता है, मानो पृष्ठ पर किसी वस्तु की तह को फैलाकर समेट दिया गया है, जिससे उसमें सिलवटें पड़ गई हैं। इस कारण मस्तिष्क के पृष्ठ पर अनेक बड़ी छोटी खाइयाँ बन जाती हैं, जो परिखा (Sulcus) कहलाती हैं। परिखाओं के बीच धूसर मस्तिष्क पृष्ठ के मुड़े हुए चक्रांशवतद् भाग कर्णक (Gyrus) कहलाते हैं, क्योंकि वे कर्णशुष्कली के समान मुडे हुए से हैं। बडी और गहरी खाइयॉ विदर (Fissure) कहलाती है और मस्तिष्क के विशिष्ट क्षेत्रों को पृथक करती है। मस्तिष्क के सामने, पार्श्व तथा पीछे के बड़े-बड़े भाग को उनकी स्थिति के अनुसार खांड (Lobes) तथा खांडिका (Lobules) कहा गया है। गोलार्ध के सामने का खंड ललाटखंड (frontal lobe) है, जो ललाटास्थि से ढँका रहता है। इसी प्रकार पार्श्विका (Parietal) खंड तथा पश्चकपाल (Occipital) खंड तथा शंख खंड (temporal) हैं। इन सब पर परिशखाएँ और कर्णक बने हुए हैं। कई विशेष विदर भी हैं। चित्र 2. और 3 में इनके नाम और स्थान दिखाए गए हैं। कुछ विशिष्ट विदरों तथा परिखाओं की विवेचना यहाँ की जाती है। पार्शिवक खंड पर मध्यपरिखा (central sulcus), जो रोलैडो का विदर (Fissure of Rolando) भी कहलाती है, ऊपर से नीचे और आगे को जाती है। इसके आगे की ओर प्रमस्तिष्क का संचालन भाग है, जिसकी क्रिया से पेशियाँ संकुचित होती है। यदि वहाँ किसी स्थान पर विद्युतदुतेजना दी जाती है तो जिन पेशियों को वहाँ की कोशिकाओं से सूत्र जाते हैं उनका संकोच होने लगता है। यदि किसी अर्बुद, शोथ दाब आदि से कोशिकाएँ नष्ट या अकर्मणय हो जाती हैं, तो पेशियाँ संकोच नहीं, करतीं। उनमें पक्षघात हो जाता है। दस विदर के पीछे का भाग आवेग क्षेत्र है, जहाँ भिन्न भिन्न स्थानों की त्वचा से आवेग पहुँचा करते हैं। पीछे की ओर पश्चकपाल खंड में दृष्टिक्षेत्र, शूक विदर (calcarine fissure) दृष्टि का संबंध इसी क्षेत्र से है। दृष्टितंत्रिका तथा पथ द्वारा गए हुए आवेग यहाँ पहुँचकर दृष्ट वस्तुओं के (impressions) प्रभाव उत्पन्न करते हैं।
एक्रो डांस
ऐक्रोबेटिक तत्त्व
दोहरे करतब (डबल ट्रिक्स) भी नर्तक- नर्तकियों के भागीदारी वाले करतब के रूप में जाने जाते हैं---जिसे नर्तक-नर्तकियों की एक जोड़ी द्वारा ही प्रदर्शित किया जा सकता है। इसका एक उदाहरण पिच टक है, जिसमे एक नर्तकी 'काठी' के साथ अपने हाथों से जीन का आकार धारण करती है। काठी पर दूसरी नर्तकी अपने कदम रखती है और फिर पहली नर्तकी काठी.को उर्ध्वमुखी कर देती है। दूसरा नर्तकी है, जो ऊपर की ओर वापस रोटेशन के साथ स्वचालित है, हवा में एक पूरी परिक्रमा के बाद पैरों के बल जमीन पर उतरती है। एकरो पार्टनर्स कभी कभी एकल या डबल करतबों के अलावा नर्तकी को शोभनीय तरीके से ऊपर उठा लेने को प्रदर्शित करेंगे.
मस्तिष्क
प्रमस्तिष्क
नीचे की ओर शंखखंड में विल्वियव के विदर के नीचे का भाग तथा प्रथम शंखकर्णक श्रवण के आवेगों को ग्रहण करते हैं। यहाँ श्रवण के चिह्रों की उत्पत्ति होती है। यहाँ की कोशिकाएँ शब्द के रूप को समझती हैं। शंखखंड के भीतरी पृष्ठ पर हिप्पोकैंपी कर्णक (Hippocampal gyrus) है, जहाँ गंध का ज्ञान होता है। स्वाद का क्षेत्र भी इससे संबंधित है। गंध और स्वाद के भाग और शक्तियाँ कुछ जंतुओं में मनुष्य की अपेक्षा बहुत विकसित हैं। यहीं पर रोलैंडो के विदर के पीछे स्पर्शज्ञान प्राप्त करनेवाला बहुत सा भाग है।
एक्रो डांस
ऐक्रोबेटिक तत्त्व
सामूहिक करतबों (ग्रुप ट्रिक्स) में आम तौर पर तीन या अधिक नर्तकियों की आवश्यकता होती है। इसके उदाहरण हैं:
मस्तिष्क
प्रमस्तिष्क
ललाटखंड अन्य सब जंतुओं की अपेक्षा मनुष्य में बढ़ा हुआ है, जिसके अग्रिम भाग का विशेष विकास हुआ है। यह भाग समस्त प्रेरक और आवेगकेंद्रों से संयोजकसूत्रों (association fibres) द्वारा संबद्ध है, विशेषकर संचालक क्षेत्र के समीप स्थित उन केंद्रों से, जिनका नेत्र की गति से संबंध है। इसलिये यह माना जाता है कि यह भाग सूक्ष्म कौशलयुक्त क्रियाओं का नियमन करता है, जो नेत्र में पहुँचे हुए आवेगों पर निर्भर करती हैं और जिनमें स्मृति तथा अनुभाव की आवश्यकता होती है। मनुष्य के बोलने, लिखने, हाथ की अँगुलियों से कला की वस्तुएँ तैयार करने आदि में जो सूक्ष्म क्रियाएँ होती हैं, उनका नियंत्रण यहीं से होता है।
प्रमस्तिष्क उच्च भावनाओं का स्थान माना जाता है। मनुष्य के जो गुण उसे पशु से पृथक् कते हैं, उन सबका स्थान प्रमस्तिष्क है।
एक्रो डांस
जूते
एक्रो नृत्य का प्रदर्शन आमतौर पर व्यापक रूप से बदलती रहनेवाली कठोर सतहों पर किया जाता है। इस तरह के फर्श वस्तुतः जिमनास्टिक फर्श से काफी अलग होते हैं, जिनका निर्माण गद्देदार फ़ोम और स्प्रिंग के फर्श के ऊपर मानक सतह बिछाकर किया जाता है। जबकि जिमनास्ट नंगे पांव प्रदर्शन करते हैं और खिंचाव (ट्रैकशन) तथा लचीलेपन (कुशनिंग) के लिए मानक जिमनास्टिक फर्श पर निर्भर करते हैं, एक्रो नर्तकियां शायद ही कभी नंगे पैर नृत्य करती हैं, बजाय वे ऐसे जूतों पर निर्भर करती हैं जैसेकि एक्रो जूते या चमड़े की पट्टी वाली हवाई चप्पलें ताकि पैरों को आवश्यक तनाव और कर्षण उपलब्ध कराया जा सके.
मस्तिष्क
प्रमस्तिष्क
पार्श्व निलय (Lateral Ventricles) - यदि गोलार्धो को अनुप्रस्थ दिशा में काटा जाय तो उसके भीतर खाली स्थान या गुहा मिलेगी। दोनों गोलार्धो में यह गुहा है, जिसको निलय कहा जाता है। ये गोलार्धो के अग्रिम भाग ललाटखंड से पीछे पश्चखंड तक विस्तृत हैं। इनके भीतर मस्तिष्क पर एक अति सूक्ष्म कला आच्छादित है, जो अंतरीय कहलाती है। मृदुतानिका की जालिका दोनों निलयों में स्थित है। इन गुहाओं में प्रमस्तिष्क मेरूद्रव भरा रहता है, जो एक सूक्ष्म छिद्र क्षरा, जिसे मुनरो का छिद्र (Foramen of Munro) कहते हैं, दृष्टिचेतकां (optic thalamii) के बीच में स्थित तृतीय निलय में जाता रहता है।
एक्रो डांस
जूते
सभी प्रकार के सामान्य एक्रो जूते खिंचाव (ट्रैक्शन) और लचीलापन (कुशनिंग) दोनों प्रदान करते हैं। इसके अलावा, एक्रो प्रदर्शन की सतहें अक्सर खुरदुरी होती हैं, अतः एक्रो जूतों के जरिये त्वचा घर्षण से पैर के तलवे की अवश्य रक्षा करनी चाहिए. विशेष रूप से पैर के गद्दीदार पंजों के लिए घर्षण से संरक्षण जरूरी है, क्योंकि उन्हें बहुत तेजी से नृत्य के दौरान उछल-कूद और चक्कर से काफी घर्षण सहना पड़ता है। पार्श्व फिसलन से बचने के लिए कर्षण (ट्रैकशन) आवश्यक है अन्यथा कठोर फर्श पर गिरना खतरनाक हो सकता है। टक्स और लेआउट के करतब दिखाने में गद्दी लगाने (कुशनिंग) से नरम आरामदायक असर पड़ता है, क्योंकि इन करतबों को करने में नर्तकी के पांव तेज गति वेग से फर्श से टकरा सकते हैं। जब मार्ले फर्श (Marley floor) अनुपलब्ध है, ऐसी स्थिति में गद्दी लगाना (Cushioning) विशेष रूप से महत्वपूर्ण है, क्योंकि इस प्रकार की प्रदर्शन की खुली सतहें जिनपर गद्दी नहीं लगी हैं वे अत्यंत कठोर और मुश्किल पैदा करने वाली हो सकती है।
मस्तिष्क
प्रमस्तिष्क
प्रमस्तिष्क प्रांतस्था (Cerebral Cortex)- प्रमस्तिष्क के पृष्ठ पर जो धूसर रंग के पदार्थ का मोटा स्तर चढ़ा हुआ है, वह प्रांतस्था कहलाता है। इसके नीचे श्वेत रंग का अंतस्थ (medulla) भाग है। उसमें भी जहाँ तहाँ धूसर रंग के द्वीप और कई छोटी छोटी द्वीपिकाएँ हैं। इनको केंद्रक (nucleus) कहा जाता है।
एक्रो डांस
एक्रो जूते
एक्रो नर्तकियां अक्सर जाज डांस शूज़ पहनती है, जिन्हें एक्रो नर्तकियां आमतौर पर एक्रो जूते कहती हैं। एक्रो जूते के विभिन्न निर्माताओं ने इनके अलग-अलग नाम दिए हैं: जाज बूट्स, जाज टखने (एन्कल) बूट्स, जाज बूटीज और अन्य. वे आम तौर पर फीतों के बिना होते हैं, स्लिप-ऑन शूज़, जिनके ऊपरी हिस्से चुस्त चमड़े से बने ऐसी डिजाइन के होते हैं कि नर्तकी के पैरों को जूते के अंदर स्थानांतरण से रोका जा सके. उनके पतले, कोमल ऊपरी चमड़े और अलग-अलग तलवों की वजह से, एक्रो जूतों में उत्कृष्ट लचीलापन होता है, इस प्रकार ये नर्तकियों को अच्छे नृत्य रूप और अक्रोबेटिक नियंत्रण पाने में सक्षम करते हैं तलवा मुलायम, ठोस रबड़ से बना होता है ताकि उच्च कर्षण और गद्देदार लचीलापन दोनों ही मिले और चूंकि यह पैर के निचले हिस्से को पूरी तरह ढंके रखता है अतः यह त्वचा घर्षण से उत्कृष्ट संरक्षण प्रदान करता है।
मस्तिष्क
प्रमस्तिष्क
प्रांतस्था स्तर विशेषकर तंत्रिका कोशिकाओं का बना हुआ है, यद्यपि उसमें कोशिकाओं से निकले हुए सूत्र और न्यूरोम्लिया नामक संयोजक ऊतक भी रहते हैं, किंतु इस स्तर में कोशिकाओं की ही प्रधानता होती है।
एक्रो डांस
फूट थोंग्स (चमड़े की पट्टी वाली हवाई चप्पलें)
आमतौर पर कम, एक्रो नर्तकियां फूट थोंग्स पहनती हैं, जिन्हें डांस पाज़ एवं फूट अनडीज़ आदि विभिन्न नामों से बुलाया जाता है, यह निर्माता पर निर्भर करता है। फूट थोंग्स (हवाई चप्पलें) - जो स्लिप-ऑन हैं, पैर को आंशिक ढंकती हैं वे पैर के केवल गद्दीदार पंजे की रक्षा करती हैं---सौंदर्य कारणों के लिए कभी कभी एक्रो जूते से अधिक पसंद की जाती हैं। विशेष रूप से, मांसल रंग वाली हवाई चप्पलें पहनने वाली को नंगे पैर होने का आभास दिलाती हैं, जबकि कर्षण, कुशनिंग और घर्षण से संरक्षण एक्रो जूतों द्वारा ही प्रदान किये जाते हैं।
मस्तिष्क
प्रमस्तिष्क
स्वयं प्रांतस्था में कई स्तर हाते हैं। सूत्रों के स्तर में दो प्रकार के सूत्र हैं: एक वे जो भिन्न भिन्न केंद्रों को आपस में जोड़े हुए हैं (इनमें से बहुत से सूत्र नीचे मेरूशीर्ष या मे डिग्री के केंद्रों तथा अनुमस्तिष्क से आते हैं, कुछ मस्तिष्क ही में स्थित केंद्रों से संबंध स्थापित करते हैं); दूरे वे सत्र हैं जे वहाँ की कोशिकाओं से निकलकर नीचे अंत:-संपुट में चे जाते हैं और वहाँ पिरामिडीय पथ (pyramidial tract) में एकत्र हाकर मे डिग्री में पहुँचते हैं।
एक्रो डांस
पोशाक
एक्रो नर्तकियों आमतौर पर सुरक्षा और सौंदर्य कारणों से लचीले, तन पर चुस्त वस्त्र पहनती हैं। ढीले-ढाले कपड़ों की तुलना में तन पर चुस्त कपड़े अधिक पसंद किये जाते हैं क्योंकि ढीले वस्त्र शरीर के साथ सामंजस्य नहीं रख पाते हैं और इस तरह एक नर्तकी की नियंत्रण बनाए रखने की क्षमता के साथ हस्तक्षेप कर सकते हैं। यह खासकर तब महत्वपूर्ण है जब एक नर्तकी करतबों का प्रदर्शन कर रही होती है क्योंकि नियंत्रण खो जाने से गंभीर चोट लग सकती है। सुरक्षा के पहलू के अलावा, तन पर चुस्त कपड़े एक नर्तकी के बदन की आकृति-रेखाओं को उभारते हैं, जो काफी हद तक एक एक्रो नृत्य प्रदर्शन के दृश्य को प्रभावोत्पादक बनाने में मदद करते हैं।
मस्तिष्क
प्रमस्तिष्क
मनुष्य तथा उच्च श्रेणी के पशुओं, जैसे एप, गारिल्ला आदि में, प्रांतस्था में विशिष्ट स्तरों का बनना विकास की उन्नत सीमा का द्योतक है। निम्न श्रेणी के जंतुओं में न प्रांतस्था का स्तरीभवन ही मिलता है और न प्रमस्तिष्क का इतना विकास होता है।
एक्रो डांस
पोशाक
प्रतियोगी एक्रो नर्तकियों जब नृत्य प्रतियोगिताओं में प्रदर्शन करती हैं अक्सर वेशभूषा धारण करती हैं। एक्रो वेशभूषा में अक्सर कपड़े के ढीले छोटे टुकड़े होते हैं जैसेकि शोर्ट स्कर्ट, लेकिन यह सुनिश्चित करने के लिए कि वे सुरक्षा के लिए जोखिम न पैदा करें इन टुकड़ों को सावधानी पूर्वक मापा जाता है। एक अतिरिक्त सुरक्षा उपाय के रूप में, स्कर्ट्स को पीछे से कभी कभी कमर के नीचे पिन कर दिया जाता है या सिलाई कर दी जाती है ताकि नर्तकी जब उलटे लटके तब पूरी लम्बाई में ये न झूल जाएं जैसाकि हैण्डवाकिंग में यह स्कर्ट को रोकता है-- अन्यथा यह नर्तकी के बाल या टोपी से उलझ जाएगा---नर्तकी के सिर से संपर्क साधे बिना.
प्रतिस्पर्धात्मक एक्रो
प्रतिस्पर्धात्मक नृत्य उद्योग के अंतर्गत एक्रो नृत्य समान रूप से परिभाषित नहीं है। कुछ नृत्य प्रतिस्पर्धा कंपनियों को एक्रो नियमावली के लिए अधिकतम पचास प्रतिशत अक्रोबेटिक सामग्री के साथ कम से कम चार या पांच करतबों की आवश्यकता होती है। अन्य कंपनियों को एक एक्रो नियमावली ठीक करने के लिए पचास प्रतिशत या तुलना में और अधिक.अक्रोबेटिक सामग्री की आवश्यकता होती है। इसके अलावा, कुछ प्रतियोगिताओं में एक एक्रो नृत्य स्पष्ट रूप से परिभाषित "एक्रो नृत्य" के प्रदर्शन की श्रेणी में फिट बैठता है, जबकि दूसरों में, यह "एक्रो/जिम," की श्रेणी में आता है या एक वैकल्पिक वर्ग, जैसेकि "ओपन" में आ सकता है। इन मतभेदों की वजह से, विभिन्न प्रतियोगिताओं में अलग-अलग प्रदर्शन श्रेणियों के लिए एक विशिष्ट एक्रो नियमावली निर्धारित करना आवश्यक हो सकता है।
मस्तिष्क
अनुमस्तिष्क
मस्तिष्क के पिछले भाग के नीचे अनुमस्तिष्क स्थित है। उसके सामने की ओर मघ्यमस्तिष्क है, जिसके तीन स्तंभों द्वारा वह मस्तिष्क से जुड़ा हुआ है। बाह्य पृष्ठ धूसर पदार्थ से आच्छादित होने के कारण इसका रंग भी धूसर है और प्रमस्तिष्क की ही भाँति उसके भीतर श्वेत पदार्थ है। इसमें भी दो गोलार्ध हैं, जिनका काटने से बीच में श्वेत रंग की, वृक्ष की शाखाओं की सी रचना दिखाई देती है। अनुमस्तिष्क में विदरों के गहरे होने से वह पत्रकों (lamina) में विभक्त हे गया है। ऐसी रचना प्रशाखारूपिता (Arber vitae) कहलाती है।
अनुमस्तिष्क का संबंध विशेषकर अंत:कर्ण से और पेशियों तथा संधियों से है। अन्य अंगों से संवेदनाएँ यहाँ आती रहती हैं। उन सबका सामंजस्य करना इस अंग का काम है, जिससे अंगों की क्रियाएँ सम रूप से होती रहें। शरीर को ठीक बनाए रखना इस अंग का विशेष कर्म है। जिन सूत्रों द्वारा ये संवेग अनुमतिष्क की अंतस्था में पहुँचते हैं, वे प्रांतस्था से गोलार्ध के भीतर स्थित दंतुर केंद्रक (dentate nucleus) में पहुँचते हैं, जो घूसर पदार्थ, अर्थात् कोशिकाओं, का एक बड़ा पुंज है। वहाँ से नए सूत्र मध्यमस्तिष्क में दूसरी ओर स्थित लाल केंद्रक (red nucleus) में पहुँचते हैं। वहाँ से संवेग प्रमस्तिष्क में पहुँच जाते हैं।
मध्यमस्तिष्क (Mid-brain)
अनुमस्तिष्क के सामने का ऊपर का भाग मध्यमस्तिक और नीचे का भाग मेरूशीर्ष (Medulla oblongata) है। अनुमस्तिष्क और प्रमस्तिष्क का संबंध मध्यमस्तिष्क द्वारा स्थापित होता है। मघ्यमस्तिष्क में होते हुए सूत्र प्रमस्तिष्क में उसी ओर, या मध्यरेखा को पार करके दूसरी ओर को, चले जाते हैं।
मध्यमस्तिष्क के बीच में सिल्वियस की अणुनलिका है, जो तृतिय निलय से चतुर्थ निलय में प्रमस्तिष्क मेरूद्रव को पहुँचाती है। इसके ऊपर का भाग दो समकोण परिखाओं द्वारा चार उत्सेधों में विभक्त है, जो चतुष्टय काय या पिंड (Corpora quadrigemina) कहा जाता है। ऊपरी दो उत्सेधों में दृष्टितंत्रिका द्वारा नेत्र के रेटिना पटल से सूत्र पहुँचते हैं। इन उत्सेधों से नेत्र के तारे में होनेवाली उन प्रतिवर्त क्रियाओं का नियमन होता है, जिनसे तारा संकुचित या विस्तृत होता है। नीचे के उत्सेधों में अंत:कर्ण के काल्कीय भाग से सूत्र आते हैं और उनके द्वारा आए हुए संवेगों को यहाँ से नए सूत्र प्रमस्तिष्क के शंखखंड के प्रतिस्था में पहुँचाते हैं।
मेरूरज्जु से अन्य सूत्र भी मध्यमस्तिष्क में आते हैं। पीड़ा, शीत, उष्णता आदि के यहाँ आकर, कई पुंजो में एकत्र होकर, मेरूशीर्ष द्वारा उसी ओर को, या दूसरी ओर पार होकर, पौंस और मध्यमस्तिष्क द्वारा थैलेमस में पहुँचते हैं और मस्तिष्क में अपने निर्दिष्ट केंद्र को, या प्रांतस्या में, चले जाते हैं।
अणुनलिका के सामने यह नीचे के भाग द्वारा भी प्रेरक तथा संवेदनसूत्र अनेक भागों को जाते हैं। संयोजनसूत्र भी यहाँ पाए जाते हैं।
पौंस वारोलिआइ (Pons varolii)- यह भाग मेरूशीर्ष और मध्यमस्तिष्क के बीच में स्थित है और दोनों अनुमस्तिष्क के गोलार्धों को मिलाए रहता है। चित्र में यह गोल उरूत्सेध के रूप में सामने की ओर निकला हुआ दिखाई देता है। मस्तिष्क की पीरक्षा करने पर उसपर अनुप्रस्थ दिशा में जाते हुए सूत्र छाए हुए दिखाई देते हैं। ये सूत्र अंत:संपुट और मध्यमस्तिष्क से पौंस में होते हुए मेरूशीर्ष में चले जाते हैं। सब सूत्र इतने उत्तल नहीं हैं। कुछ गहरे सूत्र ऊ पर से आनेवाले पिरामिड पथ के सूत्रों के नीचे रहते हैं। पिरामिड पथों के सूत्र विशेष महत्व के हैं, जो पौंस में होकर जाते हैं। अन्य कई सूत्रपुंज भी पौंस में होकर जाते हैं, जो अनुदैर्ध्य, मध्यम और पार्श्व पंज कहलाते हैं। इस भाग में पाँचवीं, छठी, सातवीं और आठवीं तंत्रिकाओं के केंद्रक स्थित हैं।
मेरूशीर्ष (Medulla oblongata) - देखने से यह मे डिग्री का भाग ही दिखाई देता है, जो ऊपर जाकर मध्यमस्तिष्क और पौंस में मिल जाता है; किंतु इसकी रचना मेरूरज्जु से भिन्न है। इसके पीछे की ओर अनुमस्तिष्क है। यहाँ इसका आकार मेरुरज्जु से दुगना हो जाता है। इसके चौड़े और चपटे पृष्ठभाग पर एक चौकोर आकार का खात बन गया है, जिसपर एक झिल्ली छाई रहती है। यह चतुर्थ निलय (Fourth ventricle) कहलाता है, जिसमें सिलवियस की नलिका द्वारा प्रमस्तिष्क मेरूद्रव आता रहता है। इसके पीछे की ओर अनुमस्तिष्क है।
मेरूशीर्षक अत्यंत महत्व का अंग है। हृत्संचालक केंद्र, श्वासकेंद्र तथा रक्तसंचालक केन्द्र चतुर्थ निलय में निचले भाग में स्थित हैं, जो इन क्रियाओं का नियंत्रण करते हैं। इसी भाग में आठवीं, नवीं, दसवीं, ग्यारहवीं और बारहवीं मस्तिष्कीय तंत्रिकाओं के केन्द्र भी स्थित हैं। यह भाग प्रमस्तिष्क, अनुमस्तिष्क तथा मध्यमस्तिष्क से अनेक सूत्रों द्वारा जुड़ा हुआ है और अनेक सूत्र मेरूरज्जु में जाते और वहाँ से आते हैं। ये सूत्र पुंजों में समूहित हैं। ये विशेष सूत्रपुंज हैं:
1. पिरामिड पथ (Pyramidal tract), 2. मध्यम अनुदैर्ध्यपुंज (Median Longitudinal bundles), तथा 3. मध्यम पुंजिका (Median filler)।
पिरामिड पथ में केवल प्रेरक (motor) सूत्र हैं, जो प्रमस्तिष्क के प्रांतस्था की प्रेरक कोशिकाओं से निकलकर अंत:संपुट में होते हुए, मध्यमस्तिष्क और पौंस से निकलकर, मेरूशीर्षक में आ जाते हैं और दो पुंजों में एकत्रित होकर रज्जु की मध्य परिखा के सामने और पीछे स्थित होकर नीचे को चले जाते हैं। नीचे पहुँचकर कुछ सूत्र दूसरी ओर पार हो जाते हैं और कुछ उसी ओर नीचे जाकर तब दूसरी ओर पार होते हैं, किंतु अंत में सस्त सूत्र दूसरी ओर चले जाते हैं। जहाँ वे पेशियों आदि में वितरित होते हैं। इसी कारण मस्तिष्क पर एक ओर चोट लगने से, या वहाँ रक्तस्राव होने से, उस ओर की कोशिकाआं के अकर्मणय हो जाने पर शरीर के दूसरी ओर की पेशियों का संस्तंभ होता है।
मध्यम अनुदैर्ध्य पुंजों के सूत्र मघ्यमस्तिष्क और पौंस में होते हुए मेरूशीर्ष में आते हैं और कई तंत्रिकाआं के केंद्र को उस ओर तथा दूसरी ओर भी जोड़ते हैं, जिससे दोनों ओर की तंत्रिकाओं की क्रियाओं का नियमन सभव होता है।
'मध्यम पुंजिका में केवल संवेदन सूत्र हैं। चह पुंजिका उपर्युक्त दोनों पुंजों के बीच में स्थित है। ये सूत्र मेरुरज्जु से आकर, पिरामिड सूत्रों के आरपार होने से ऊपर जाकर, दूसरी ओर के दाहिने सूत्र बाईं ओर और वाम दिशा के सूत्र दाहिनी ओर को प्रमस्तिष्क में स्थित केंद्रो में चले जाते हैं।
इष्ट-देव
इष्ट देवता (अपना चुना हुआ) में अनुराग रख कर आन्तरिक विकास भक्ति है।।
कैओ बांग प्रान्त
कैओ बांग (वियतनामी: Cao Bằng, ) दक्षिणपूर्वी एशिया के वियतनाम देश का एक प्रान्त है। यह देश के पूर्वोत्तर क्षेत्र में स्थित है। इसकी उत्तरी और पूर्वी सीमाएँ चीन के गुआंगशी प्रान्त के साथ लगती हैं।
कथासाहित्य (संस्कृत)
संस्कृत भाषा में निबद्ध कथाओं का प्रचुर साहित्य है जो सैकड़ों वर्षो से मनोरंजन करता हुआ उपदेश देता आ रहा है। कथासाहित्य से संबद्ध ग्रंथों के आलोचन से स्पष्ट हो जाता है कि संस्कृत साहित्य में तीनों प्रकार की कहानियों के उदाहरण मिलते हैं जो वर्तमान समय में पश्चिमी देशों में (१) फ़ेअरी टेल्स (परियों की कहानियाँ), (२) फ़ेबुल्स (जंतुकथाएँ) तथा (३) डायडेक्टिक टेल्स (उपदेशमयी कहानियाँ) कही जातीं हैं।
कथा का मूल स्रोत
कथाओं के मूल स्रोत की खोज के लिए वैदिक संहिताओं का अनुशीलन आवश्यक है। ऋग्वेद की मंत्रसंहिता में अनेक रोचक कहानियों की सूचना मिलती है जिनका परिबृहण शौनक ने "बृहद्देवता" में, षड्गुरुशिष्य ने "कात्यायन सर्वानुक्रमणी" की वेदार्थदीपिका में, यास्क ने निरुक्त में, सायण ने अपने वेदभाष्यों में तथा स्याद्विवेद ने "नीति मंजरी" (रचनाकाल 15वीं शती का अंत) में किया है। यहीं से ये कथाएँ पुराणों के माध्यम से होकर जनता के मनोरंजन तथा शिक्षण के निमित्त लौकिक संस्कृत साहित्य में अवतीर्ण हुई।
प्रधान ग्रंथ
कथासाहित्य के प्रधान ग्रंथों का संक्षिप्त परिचय नीचे दिया जाता है :
पंचतंत्र
मुख्य लेख पंचतंत्र
संस्कृत की कहानियों का यही सर्वश्रेष्ठ तथा प्राचीन संग्रह है। पंचतन्त्र का उद्देश्य आरंभ से ही रोचक कथाओं के द्वारा नीति तथा सदाचार का शिक्षण रहा है। दक्षिण में महिलारोप्य नामक नगर में अमरकीर्ति राजा के मुर्ख पुत्रों को नीति तथा व्यवहार की शिक्षा देने के लिए विष्णु श्र्मा ने इस ग्रंथरत्न का प्रणयन किया। इसके अनेक संस्करण भिन्न-भिन्न शताब्दियों में तथा भारत के भिन्न-भिन्न प्रांतों में होते रहे हैं जिनका सांगोपांग अध्ययन कर जर्मनी के प्रसिद्ध संस्कृतज्ञ डाँ. हर्टेल् ने इसके विकास की चार श्रेणियाँ बतलाई हैं। पंचतंत्र का सबसे प्राचीन रूप "तंत्राख्यायिका" में सुरक्षित है जिसका मूल स्थान कश्मीर है। पंचतंत्र के विभिन्न चार संस्करण आज उपलब्ध हैं–
"तंत्राख्यायिका" या "तंत्राख्यान" में कथाओं की रूपरेखा बहुत ही परिमित है। नीतिमय पद्यों का संकलन बहुत ही संक्षिप्त तथा औचित्यपूर्ण है। पहलवी अनुवाद का यही मूल रूप है जिसकी रचना चतुर्थ शती में की गई थी। आजकल उपलब्ध पंचतंत्र पूर्णभद्र नामक जैन विद्वान् के परिबृंहण और परिवर्धन का परिणत फल है। इन्होंने 1255 विक्रमी (1199 ई.) में मूल ग्रंथ का आमूल संशोधन किया तथा नीति के पद्यों का समावेश कर इसे भरा पूरा बनाया। पंचतंत्र से प्राचीनतर कहानियों का संग्रह "बौद्ध जातकों" में उपलब्ध होता है जो संख्या में 550 हैं तथा जिनमें भगवान बुद्ध के प्राचीन जन्मों की कथाएँ दी हैं और जो मूलत: पालि भाषा में हैं।
इन कहानियों का रूपगत वैशिष्टय यह है कि एक बड़ी कहानी के भीतर छोटी कहानियाँ एक के भीतर एक उसी रूप में गूँथी गई हैं जिस प्रकार चीन देश के बाक्स में बड़े बाक्स के भीतर छोटे बाक्स एक के भीतर एक बनाए जाते हैं। पंचतंत्र के पाँचों प्रकरणों में पाँच ही मुख्य कहानियाँ हैं जिनके भीतर आवांतर कहानियाँ प्रसंग के अनुसार निविष्ट की गई हैं।